પણ આ વાત કેથરીન’ની મુખ્ય છે – સત્તા અને સ્વતંત્રતાના ઉપભોગથી લઈને સેક્સ્યુઅલ ડિઝાયર’ના જાગરણ સુધીની તેની સફર કૈક અગમ્ય છે , ખુદ તેય અજાણ છે છતાંયે બેબાક છે ! ઘરમાં સતત ફરતી-કૂદતી બિલાડી અને સોફામાં એકદમ સ્થિર થઇને બેઠેલી કેથરીન એકબીજાની આંખોમાં આંખ નાખીને કૈક ગજબ અનુસંધાન સાધે છે ! પૂરું મુવી નથી ધીમું કે નથી ફાસ્ટ , ક્યારે દોઢ કલાક પુરી થઇ જશે ખબર ય નહીં પડે અને ઠંડી હવાના સુસવાટાની તીણી ચીસ કાનમાં ચિલ્લાતી રહી જશે ! આખીય મુવીમાં બેકગ્રાઉન્ડ સ્કોર નહિવત છે પણ સિનેમેટોગ્રાફી એવી તો અવ્વ્લ દરજ્જાની બની છે કે પવનનો દરિયો રીતસરનો તમારા કાનોમાં ઘુઘવાતો જ રહે ! વિક્ટોરિયન યુગના છેવાડા’ના પંથકમાં ચિલિંગ અને કિલિંગ કથાનક અને બબ્બે આલાતરીન પર્ફોર્મન્સીસ માટે જોવા જેવું મસ્ટ વોચ મુવી .